
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Vranov nad Topľou 7P/87/2024 8824201613 08. 11. 2024 JUDr. Martina Melníková ECLI:SK:OSVT:2024:8824201613.2
ROZSUDOK V MENE SLOVENSKEJ REPUBLIKY Okresný súd Vranov nad Topľou sudkyňou JUDr. Martinou Melníkovou v právnej veci manželky (navrhovateľky): A. B., nar. XX.XX.XXXX, bytom C. X, D.. E. F. G., právne zast.: JUDr. Igor Lakatoš, advokát, so sídlom M.R. Štefánika 873/204, Vranov nad Topľou, proti manželovi, ktorý návrh nepodal: H. B., nar. XX.XX.XXXX, bytom I. XXX, okr. E. F. G., právne zast.: BARNA & PARTNERS advokátska kancelária s. r. o., so sídlom Nová ulica 150/6, Slovenská Kajňa, IČO: 53 960 360, za účasti mal. detí: mal. E. B., nar. XX.XX.XXXX, bytom pri otcovi a mal. J. B., nar. XX.XX.XXXX, bytom pri matke, zastúpené kolíznym opatrovníkom Úradom práce, sociálnych vecí a rodiny vo Vranove nad Topľou, odbor sociálnych vecí, oddelenie sociálnoprávnej ochrany detí a sociálnej kurately, Námestie slobody 5, Vranov nad Topľou o rozvod manželstva a úpravu práv a povinností rodičov k maloletým deťom na čas po rozvode, t a k t o rozhodol: I. Súd manželstvo H. B., nar. XX.XX.XXXX a A. B., K. H., nar. XX.XX.XXXX, ktoré bolo uzavreté dňa 07. 01. 2017 a je zapísané v knihe manželstiev Matričného úradu Továrne, vo zväzku 7, ročník 2017, strana 97, poradové číslo 1, r o z v á d z a. Súd s c h v a ľ u j e rodičovskú dohodu uzavretú dňa 08.11.2024 v tomto znení: II. Maloletý E. B., nar. XX.XX.XXXX sa z v e r u j e do osobnej starostlivosti otca. III. Trvalý pobyt mal. E. bude mať maloletý v mieste bydliska otca. IV. Obaja rodičia sú o p r á v n e n í a p o v i n n í mal. E. zastupovať a spravovať jeho majetok. V. Matka sa z a v ä z u j e platením výživného na mal. E. mesačne sumou 100,-eur vždy do 15. dňa toho ktorého mesiaca vopred k rukám otca, počnúc vykonateľnosťou tohto výroku. VI. Maloletý J. B., nar. XX.XX.XXXX sa z v e r u j e do osobnej starostlivosti matky. VII. Trvalý pobyt bude mať mal. J. v mieste bydliska matky. VIII. Obaja rodičia sú o p r á v n e n í a p o v i n n í
mal. J. zastupovať a spravovať jeho majetok.
IX. Otec sa z a v ä z u j e platením výživného na mal. J. mesačne sumou 100,-eur vždy do 15. dňa toho ktorého mesiaca vopred k rukám matky, počnúc vykonateľnosťou tohto výroku. X. Žiaden z účastníkov n e m á nárok na náhradu trov konania.
odôvodnenie: 1. Podľa § 221 písm. a) Civilného sporového poriadku písomné vyhotovenie rozsudku nemusí obsahovať odôvodnenie, ak je na pojednávaní vyhlásený rozsudok za prítomnosti všetkých strán alebo ich zástupcov, ktorí sa vzdajú odvolania. 2. Tento rozsudok neobsahuje odôvodnenie, pretože po jeho vyhlásení sa účastníci vzdali práva odvolania. Poučenie: Proti tomuto rozsudku odvolanie nie je prípustné, pretože účastníci konania sa po jeho vyhlásení vzdali práva podať odvolanie a rozsudok nadobudne právoplatnosť dňom jeho doručenia. Rozsudky o výživnom sú vykonateľné doručením. Ak povinný dobrovoľne nesplní peňažnú povinnosť, ktorú mu ukladá vykonateľné rozhodnutie, oprávnený môže podať návrh na vykonanie exekúcie podľa ustanovení § 38 a nasl. zákona č.233/1995 Z.z. Exekučného poriadku. Ak povinný dobrovoľne nesplní povinnosť, ktorú mu ukladá vykonateľné rozhodnutie, ktorým bola upravená starostlivosť o maloletého, styk s maloletým alebo iná ako peňažná povinnosť vo vzťahu k maloletému, oprávnený môže podať návrh na výkon rozhodnutia podľa ustanovení § 370 a nasl. CMP. Podľa § 27 ods. 1 Zákona o rodine, manžel, ktorý pri uzavretí manželstva prijal priezvisko druhého manžela ako spoločné priezvisko, môže do troch mesiacov po právoplatnosti rozhodnutia o rozvode manželstva matričnému úradu oznámiť, že prijíma opäť svoje predošlé priezvisko. Podľa § 27 ods. 2 Zákona o rodine, manžel, ktorý pri uzavretí manželstva prijal priezvisko druhého manžela ako spoločné priezvisko a zároveň si ponechal v poradí uvedené ako druhé priezvisko svoje predošlé priezvisko, môže do troch mesiacov od právoplatnosti rozhodnutia o rozvode manželstva matričnému úradu oznámiť, že upúšťa od používania spoločného priezviska.

